Helmut Dieser

**Helmut Dieser** (født 15. mars 1962 i Neuwied i Vest-Tyskland) er en tysk katolsk prelat som er biskop av Aachen.

## Liv og virke
### Prest
Dieser studerte katolsk teologi og filosofi i Trier og Tübingen. Den 8. juli 1989 ble han presteviet av Triers biskop Hermann Josef Spital. Han ble først kapellan i Bad Neuenahr-Ahrweiler. 

I 1992 ble han forskningsassistent for dogmatikk ved Det teologiske fakultet i Trier og i 1998 fikk han sin doktorgrad i teologi. I 1996 fikk han en lærerstilling i homiletikk ved Institte for pastoralpsykologi og homiletickk ved Triers presteseminar. Fra 1997 til 2004 var han leder for prestenes faglige introduksjon. Fra 1998 til 2004 var han også medarbeider med tittelen pastor i Waldrach, Kasel og Morscheid. I 2004 ble han utnevnt til pastor i Adenau, Dümpelfeld og Kaltenborn. Han var også foreleser i homiletikk ved *St. Lambert studiesenter* i Lantershofen. I 2009/10 overtok han den faglige innføringen av kapellaner som konstituert leder og ble utnevnt til menighetskonsulent (rådgiver for biskopen i konfliktsaker).

### Hjelpebiskop i Trier
Pave Benedikt XVI utnevnte ham den 24. februar 2011 til titulærbiskop av *Narona* og til hjelpebiskop i Trier. Den 5. juni 2011 ble Dieser bispeviet av Triers biskop Stephan Ackermann. Medkonsekratorene var Robert Brahm og Jörg Michael Peters, begge hjelpebiskoper i Trier.

### Biskop av Aachen
Den 12. november 2016 ble han biskop av Aachen.

I mars 2019 uttalte biskop Dieser at unntak fra det prestelige sølibat burde tillates i den katolske kirke, Etter hans oppfatning burde det skje forandringer i moralteologien angjeldende seksualmoralen, og i Den katolske kirkes katekisme burde det ikke fremstilles som synd med seksuell omgang mellom homofile partnere..  I juni 2020 sa biskop Dieser av velsignelse av samkjønnede partnerskap burde tillates i den katolske kirke.

I mars 2024 svarte han i et intervju på smørsmål om vatikandokumentet *[[Fiducia supplicans]]*: *«Jeg tror at dette er begynnelsen på en videreutvikling av læren. Vi må imidlertid være forberedt på at dette blir en lengre prosess. Paven har ikke endret læren med denne lille åpningen. Men han har gjort det klart at handling ikke trenger å gjenspeile læren en-til-en. Dette indikerer indirekte at læren har potensial for videre utvikling. Kritikerne av denne avgjørelsen er klar over dette, og det er derfor de er så sterkt imot den.»*

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Erkebiskop Cesare Orsenigo (1873-1946) *1922
* Kardinal Lorenz Jaeger (1892-1975) *1951
*Kardinal Reinhard Marx (1953- ) *1996
*Biskop Stephan Ackermann (1963- ) *2006
*Biskop *Helmut Dieser* (1962- ) *2011
## Referanser